Sisällys
Hakemisto 🔎︎

# Tapahtumaohjatut makrot

Lyhyesti: tässä osiossa kuvataan, miten kytketään Basic-ohjelmia (sovellus)ohjelman tapahtumiin.

Makro voi käynnistyä tietyn ohjelmistotapahtuman ilmentyessä liittämällä eli kytkemällä tarkoitettu makro tapahtumaan. Oheinen taulukko antaa tiivistelmän ohjelmatapahtumista ja siitä, missä vaiheessa liitetty makro suoritetaan.

Tapahtuma | Kytketty makro suoritetaan ...
Sovelluksen käynnistys | ... LibreOffice-sovelluksen käynnistymisen jälkeen.
Sovelluksen sulkeminen | ...ennen LibreOffice-sovelluksen päättymistä.
Asiakirjan luominen | ...sen jälkeen, kun asiakirja on luotu Tiedosto - Uusi -komennolla tai Uusi-kuvakkeella.
Asiakirjan avaaminen | ...sen jälkeen, kun asiakirja on avattu Tiedosto - Avaa -komennolla tai Avaa -kuvakkeella.
Tallenna asiakirja nimellä | ...ennen kuin asiakirja on tallennettu määrätyllä nimellä (komennoilla Tiedosto - Tallenna nimellä tai Tiedosto - Tallenna tai sitten Tallenna-kuvakkeella, jos asiakirjaa ei ole vielä nimetty).
Asiakirja on tallennettu nimellä | ... sen jälkeen kun asiakirja on tallennettu määrätyllä nimellä (komennoilla Tiedosto - Tallenna nimellä tai Tiedosto - Tallenna tai sitten Tallenna-kuvakkeella, jos asiakirjaa ei ole vielä nimetty).
Asiakirjan tallentaminen | ...ennen kuin asiakirja on tallennettu Tiedosto - Tallenna -komennolla tai Tallenna-kuvakkeella, edellyttäen, että asiakirjalla on jo tiedostonimi.
Asiakirja on tallennettu | ...sen jälkeen kun asiakirja on tallennettu Tiedosto - Tallenna -komennolla tai Tallenna-kuvakkeella, edellyttäen, että asiakirjalla on jo tiedostonimi.
Asiakirjaa ollaan sulkemassa | ...ennen kuin asiakirja suljetaan.
Asiakirja suljettu | ...asiakirjan sulkemisen jälkeen. "Tallenna asiakirja" -tapahtuma voi esiintyä myös, kun asiakirja tallennetaan ennen sulkemista!
Asiakirjan käyttöönotto | ...sen jälkeen kun asiakirja on otettu työstettäväksi.
Poista asiakirja käytöstä | ...sen jälkeen kun toinen asiakirja on otettu työstettäväksi
Asiakirjan tulostaminen | ...Tulosta-valintaikkunan sulkemisen jälkeen, mutta ennen kuin varsinainen tulostusprosessi alkaa.
JavaScriptin ajonaikainen virhe | ...kun JavaScriptissä tapahtuu ajonaikainen virhe.
Joukkokirjeen tulostus | ...Tulosta-valintaikkunan sulkemisen jälkeen, mutta ennen kuin varsinainen tulostusprosessi alkaa. Tämä tapahtuma esiintyy jokaiselle kopion tulostukselle.
Sivumäärän muutos | ...kun sivujen lukumäärä muuttuu.
Viestin vastaanotto | jos viesti on vastaanotettu.

## Makron kytkeminen tapahtumaan

1. Valitse Työkalut - Mukauta ja napsauta Tapahtumat-välilehteä.

2. Tallenna kohteeseen -luetteloruudussa valitaan, onko määritys voimassa globaalisti vai ainoastaan käsiteltävässä asiakirjassa.

3. Valitaan tapahtuma Tapahtuma-luettelosta.

4. Napsauta Makro-painiketta ja valitse makro, joka liitetään eli kytketään valittuun tapahtumaan.

5. Napsauta OK makron liittämiseksi.

6. Napsauttamalla OK suljetaan valintaikkuna.

## Makron tapahtumakytkennän purkaminen

1. Valitse Työkalut - Mukauta ja napsauta Tapahtumat-välilehteä.

2. Valitaan, puretaanko globaali määritys vai ainoastaan käsiteltävässä asiakirjassa voimassa oleva määritys eli kytkentä valitsemalla vaihtoehto Tallenna kohteeseen-luetteloruudusta.

3. Valitse poistettava tapahtuma, jolle on määritetty makrokytkentä, ja poista se Tapahtuma-luettelosta.

4. Napsauta Poista

5. Napsauttamalla OK suljetaan valintaikkuna.